Viime vuonna Ylen kanavilla jännitettiin Lauri Markkasen otteita NCAA-yliopistokoripallossa. Nyt korisherkkua on tarjolla lisää, sillä tänä keväänä "March madness" -nimeä kantava yliopistokoripallon lopputurnaus palaa Ylen valikoimaan Areenassa ja seurannassa on suomalaispelurien lisäksi tukku muitakin kiinnostavia otteluita.

Viisi suomalaista koripallolupausta pelaa tänä vuonna "March Madnessissa". Oskar Michelsenin Davidson, Samuli Niemisen Stephen F. Austin ja Elina Koskimiehen American lähtevät turnaukseen yliopistoineen konferenssiensa mestareina, kun taas Hannes Pöllän Oklahoma ja Olivia Moskarin Marquette valittiin lopputurnaukseen konferenssimestareiden ulkopuolelta.

Alla Ylen ensimmäiset Areena-lähetykset NCAA-otteluista. Lisää ohjelmatietoja päivitetään Areenaan turnauksen edetessä. Ottelulähetykset ovat selostamattomia.

Torstai 15.3.

Oklahoma - Rhode Island klo 18.10

Perjantai 16.3.

Davidson - Kentucky klo 01.05

CS Fullerton - Purdue klo 18.35

Murray State - West Virginia klo 21.55

Lauantai 17.3.

Charleston - Auburn klo 01.20

Lue myös

"March Madness" on täällä taas – viisi suomalaista mukana yliopistokoriksen lopputurnauksessa